ΓΡΑΠΤΗ ΕΡΩΤΗΣΗ E-0285/03

υποβολή: Chris Davies (ELDR) προς την Επιτροπή

(7 Φεβρουαρίου 2003)

Θέμα: Άνοδος της στάθμης της θάλασσας στο νότιο Ειρηνικό

Τί αποδεικτικά στοιχείαπάρχουν σχετικά με την άνοδο της στάθμης της θάλασσας στο νότιο Ειρηνικό·

Προσφέρει η Επιτροπή κάποια βοήθεια στο νησί Tuvalu και στα γειτονικά νησάκια, ώστε να αντιμετωπίσουν τις συνέπειες της κλιματικής μεταβολής·

Απάντηση της κ. Wallstrm εξ ονόματος της Επιτροπής

(6 Μαρτίου 2003)

Η καλύτερη και πλέον αξιόπιστη επιστημονική αξιολόγηση της αλλαγής του κλίματος είναι η Τρίτη Έκθεση Αξιολόγησης (TAR) της Διακυβερνητικής Επιτροπής για την Αλλαγή του Κλίματος (IPCC) το 2001. Αυτή η έκθεση αποτελεί τη σύνθεση των παγκόσμιων επιστημονικών γνώσεων με αυτό το αντικείμενο. Η εγκυρότητα και αξιοπιστία της έχουν αναγνωρισθεί από όλες σχεδόν τις χώρες του κόσμου, συμπεριλαμβανομένων των Ηνωμένων Πολιτειών.

Η Τρίτη Έκθεση Αξιολόγησης αναφέρει ότι τον 20ό αιώνα σημειώθηκε μέση άνοδος της στάθμης της θάλασσας της τάξης των 0,1 έως 0,2 cm και ότιπάρχουν ενδείξεις ότι αυτή η άνοδος οφείλεται σε μεγάλο βαθμό στηνπερθέρμανση του πλανήτη.

Ωστόσο, με ταφιστάμενα μοντέλα δεν είναι ακόμη δυνατόν να προβλεφθεί η μελλοντική άνοδος της στάθμης της θάλασσας δίνοντας ένα μοναδικό αριθμητικό στοιχείο, είναι μόνο δυνατόν να δοθεί ένα φάσμα πιθανών αποτελεσμάτων. Σύμφωνα λοιπόν με την ως άνω έκθεση για τις περιόδους από το 1990 έως το 2025 και από το 1990 έως το 2050, οι προβλεπόμενες αυξήσεις αναμένεται να είναι από 0,03 έως 0,14 m και από 0,05 έως 0,32 m αντιστοίχως.

Οι συνέπειες αυτών των πιθανών σεναρίων είναι πράγματι αίτιο ανησυχίας, όπως αναγνωρίζεται επίσης από τα συμπεράσματα του Συμβουλίου της 17ης Οκτωβρίου 2002. Οι ευρείας κλίμακας επιπτώσεις της αλλαγής του κλίματος στους ωκεανούς αναμένεται να είναι, μεταξύ άλλων, η άνοδος της στάθμης της θάλασσας με πιθανή επίπτωση αυξημένα επίπεδα πλημμύρων, η επιτάχυνση της διάβρωσης, η απώλειαγροτόπων και ριζοφόρων περιοχών και η παρείσδυση θαλάσσιου ύδατος σε πηγές γλυκού ύδατος. Τα μικρά νησιωτικά κράτη, συμπεριλαμβανομένου του Τουβαλού, είναι ιδιαιτέρως ευάλωτα στις αρνητικές επιπτώσεις της αλλαγής του κλίματος, οι οποίες θα μπορούσαν να έχουν επίσης ως αποτέλεσμα απώλεια εδαφών και ιδιοκτησίας, μετατόπιση κατοίκων, αύξηση του κινδύνου για κύματα καταιγίδων· θα έχουν επομένως ανάγκη αυξημένων χρηματοδοτικών πόρων για να ανταποκριθούν και να προσαρμοστούν σε αυτές τις αλλαγές.

Το μεγαλύτερο τμήμα της κοινοτικής βοήθειας για την ανάπτυξη παρέχεται μέσω του πλαισίου των Εγγράφων Στρατηγικής Χώρας (CSP). Τα Έγγραφα Στρατηγικής Χώρας σκιαγραφούν μια στρατηγική για αναπτυξιακή βοήθεια σε κάθε χώρα με τομείς προτεραιότητας για παροχή βοήθειας τους οποίους προσδιορίζει η δικαιούχος χώρα.

Το Έγγραφο Στρατηγικής Χώρας για το Τουβαλούπογράφηκε στις 14 Αυγούστου 2002, και θα καλύψει την περίοδο μεταξύ 2002 και 2007. Η αναπτυξιακή βοήθεια θα συνίσταται σε 4 εκατομ. ευρώ για την προσδιορισθείσα χρονική περίοδο και θα εστιάζεται κυρίως στην ανάπτυξη του κοινωνικού τομέα. Κατά το παρελθόν ωστόσο, ορισμένα έργα σχετικά με την ενεργειακή απόδοση, την προστασία των ακτών και τη χρήση των ανανεώσιμων ενεργειακών πόρων χρηματοδοτήθηκαν από τα κοινοτικά προγράμματα στο πλαίσιο της σύμβασης της Λομέ.

Επιπλέον, η Επιτροπή ακολουθεί συνεχώς την εξέλιξη της περιβαλλοντικής κατάστασης στο Τουβαλού μέσω τακτικών επαφών με την κυβέρνηση, μεταξύ άλλων με την ευκαιρία των κοινών ετήσιων επανεξετάσεων και επιτόπιων αποστολών που εκτελούνται από το προσωπικό της αντιπροσωπείας της Επιτροπής στα νησιά Φίτζι.